Viðtal við stjórnarformann Góður árangur í sterkri samkeppni Rekstur Símans gekk vel á árinu 2018 þrátt fyrir mikla samkeppni og margskonar áskoranir . Síminn hefur lagt áherslu á að þjónusta og vinna með helstu hagsmunaaðilum félagsins ; viðskiptavinum , starfsmönnum og hluthöfum , allt er þetta mikilvægt til að ná árangri . Félagið fjárfesti fyrir rúmlega 4,6 milljarða króna á árinu og undirstrikar þannig skuldbindingar sínar gagnvart íslensku samfélagi með áframhaldandi uppbyggingu og þróun fjarskiptaneta og þjónustu . Félagið hefur lagt áherslu á heildarþjónustu til heimila , m.a. með því að bjóða upp á Heimilispakkann , sem nýtur síaukinna vinsælda . Stöðugt er verið að auka við sjónvarpsþjónustu félagsins nú síðast með kaupum á sjónvarpsrétti á enska boltanum . Ljósleiðaranetið stækkar jafnt og þétt , en viðskiptavinum býðst aukinn hraða á hagstæðara verði en fyrr . Þessu til viðbótar hefur félagið unnið hörðum höndum að því að vinna til baka tekjulækkun , sem varð í kjölfar minnkandi heildsöluviðskipta og reikis , með því að afla nýrra viðskiptavina og bjóða nýja þjónustu . Þrátt fyrir hinn fyrirsjáanlega mótbyr vegna heildsölu og reikis – og þar af leiðandi lítinn tekjuvöxt í heild – tókst að auka EBITDA félagsins á árinu , þriðja árið í röð . Félagið skilað tekjuvexti á árinu eftir samdrátt í heildarumsvifum undanfarin ár . Viðskiptavinum fjölgaði í mörgum af helstu vörum félagsins ; Sjónvarp Símans Premium fór yfir 40.000 viðskiptavini , Heimilispakkinn yfir 30.000 og Þrenna yfir 20.000 . Launakostnaður sem og annar rekstrarkostnaður fer áfram lækkandi , þó heldur hafi dregið úr kostnaðarlækkun samanborið við árangur undanfarin ár . Fjárfestingar í ljósleiðara eru áfram miklar með áherslu á hagkvæma uppbyggingu neta og lækkun rekstrarkostnaðar . Aukin áhersla hefur verið á samstarf við sveitarfélög og aðra framkvæmdaraðila . Samstæðan tók skref í aðlögun efnahagsreiknings félagsins með niðurfærslu á viðskiptavild Mílu en niðurfærslan er að mestu tilkomin vegna hækkandi vaxta . Samstæðan stækkaði ljósleiðaranet sitt verulega á árinu 2018 og mun sú þróun halda áfram á árinu 2019 . Uppbygging og þróun sjónvarpsþjónustu verður áfram í forgrunni sem og að viðhalda góðri stöðu í gagnaflutningi . Í farsímaþjónustu mun áherslan vera á að fjölga sendum með mikinn bitahraða ( 1 Gb / s ) og byggja upp innviði fyrir internet hlutanna ( IoT ) . Einnig mun Síminn undirbúa farsímanet sín fyrir 5G þannig að hægt verði að bjóða þjónustu þegar 5G tíðnir verða boðnar út . Þessu til viðbótar mun fyrirtækið fara í næsta fasa af Síminn Pay fjártækniþjónustunni . Á einstaklingsmarkaði verður áfram áhersla á yngsta markhópinn , enda mikilvægt að viðhalda þeirri árangursríku áherslu sem byrjað var á fyrir rúmu ári . Á fyrirtækjamarkaði mun Síminn samþætta sínar lausnir enn frekar við lausnir Sensa og leggja áherslu á möguleika félagsins í þjónustu gagnavera . Arðgreiðsla Líkt og á síðasta ári og í samræmi við arðgreiðslustefnu félagsins mun Síminn greiða út 10% af hagnaði félagsins í arð og 40% af hagnaði verður varið til endurkaupa á eigin bréfum ( miðað er við hagnað án gjaldfærslu viðskiptavildar hjá Mílu ) . „ Síminn og starfsmenn félagsins geta verið stolt af mjög góðum árangri á árinu 2018 . Við höfum byggt um traustan grunn til framtíðar sem gerir Símann vel í stakk búinn til að takast á við áskoranir á árinu 2019 . Við hlökkum til annars jákvæðs árs fyrir Símann “ segir Bertrand Kan , stjórnarformaður Símans . Stjórn Símans 2018 Bertrand Kan stjórnarformaður Bertrand Kan er fæddur árið 1966 og hefur setið í stjórn Símans frá 10. mars 2016 . Bertrand Kan hefur víðtæka starfsreynslu í fjárfestingarbankastarfsemi með sérstaka áherslu á fjarskipta - , fjölmiðla - og tæknimarkaði . Lengst af var Bertrand hjá Morgan Stanley þar sem hann var framkvæmdastjóri og yfirmaður deildar með áherslu á evrópska fjarskiptamarkaði . Í kjölfarið fór Bertrand til Lehman Brothers þar sem hann var meðstjórnandi sviðs yfir alþjóðlegum fjarskiptamörkuðum og var meðlimur evrópsku rekstrarnefndarinnar hjá bankanum . Árið 2008 varð hann forstöðumaður sviðs yfir alþjóðlegum fjarskipta - , fjölmiðla - og upplýsingatæknimörkuðum hjá Nomura og starfaði í framkvæmdanefnd um alþjóðlega fjárfestingabankastarfsemi . Meðal annarra ábyrgðarstarfa er hann nú varaformaður Cellnex Telecom og meðlimur ráðgjafarnefndar Wadhwani Asset Management og eftirlitsnefnd UWC í Hollandi . Bertrand Kan útskrifaðist með B.Sc. og M.Sc. gráðu í hagfræði frá London School of Economics . Bertrand á 31.343.693 hluti í Símanum . Helgu Valfells varaformaður Helga er fædd árið 1964 . Helga settist í stjórn Símans 15. mars 2018 . Helga er stofnandi og framkvæmdastjóri hjá nýðsköpunarsjóðnum Crowberry Capital . Helga er varaformaður stjórnar Íslandsbanka auk þess er hún stjórnarmaður í stjórn Sensa og Aldin Dynamics . Áður en Helga stofnaði Crowberry árið 2017 var hún framkvæmdastjóri Nýsköpunarsjóðs atvinnulífsins frá 2010 . Á þessum tíma sat Helga í stjórnum 14 nýsköpunarfyrirtækja og bar ábyrgð á eignasafni sjóðsins í allt að 41 nýsköpunarfyrirtæki . Helga var stjórnarformaður Frumtaks frá 2010 til 2017 . Helga var forstöðumaður hjá Útflutningsráði Íslands frá 1999 til 2005 þar sem hún stýrði m.a. ýmsum verkefnum tengdum markaðsmálum og fjármögnun nýsköpunarfyrirtækja . Fyrir utan störf í nýsköpunargeiranum hefur Helga starfað hjá fjárfestingabanka Merrill Lynch í London , í markaðsmálum hjá Estee Lauder í Bretlandi og VÍB . Helga var ópólitískur aðstoðarmaður Gylfa Magnússonar viðskiptaráðherra fyrstu mánuðina eftir hrun . Helga er með B.A. gráðu frá Harvard Háskóla og MBA gráðu frá London Business School . Helga á ekki hluti í Símanum . Ksenia er fædd árið 1971 . Ksenia settist í stjórn Símans 15. mars 2018 . Ksenia hefur MBA í bankastarfsemi og fjármálum frá Stokkhólmsháskóla , B.Sc. í bókhald frá St Petersburg Institute of Economics and Finance og B.Sc. í sögu frá St. Petersburg State University . Ksenia hóf störf hjá UBS fjárfestingabankanum árið 1999 og stýrði og tók þátt í fjölda verkefna og viðskiptasamninga á sviði fjarskipta - , fjölmiðla - og upplýsingatæknimörkuðum í Evrópu , Miðausturlöndum og Afríku . Ksenia starfar í dag sem ráðgjafi hjá UBS og aðstoðar viðskiptavini á sviði fjarskipta - , fjölmiðla - og upplýsingatækni með starfsemi í Rússlandi , CIS og CEE . Hún rekur einnig MFA , fyrirtæki sem aðstoðar nýsköpunarfyrirtæki við öflun fjármagns . Ksenia stýrði afskráningu MegaFon af markaði og ráðlagði Telia Company við sölu á eignarhlutum í Evrasíu , sölu á Ncell árið 2016 , sölu Geocell ( Georgia ) , Ucell ( Úsbekistan ) og Kcell ( Kasakstan ) og sölu tveggja 7% hluta í Turkcell ( Tyrklandi ) . Utan fjarskipta , er Ksenia sem stendur að sinna verkefnum sem fela í sér fjáröflun fyrir internetfyrirtæki í heimsendingu matar , leigubifreiðum , og rafrænum viðskiptum . Ksenia á ekki hluti í Símanum . Sylvía er fædd árið 1980 . Sylvía settist í stjórn Símans 15. mars 2018 . Sylvía lauk mastergráðu frá London School of Economics í Aðgerðarrannsóknum árið 2006 . Fyrir það , eða árið 2005 lauk hún BSC í iðnaðarverkfræði frá Háskóla Íslands . Sylvía starfaði í 5 ár hjá Amazon fyrst sem sérfræðingur í nýfjárfestingum á fjármálasviði og seinna sem yfirmaður viðskiptagreindar og vörustjóri í Kindle deild Amazon . Árin 2007 til 2010 starfaði hún fyrir Seðlabanka Íslands sem Forstöðumaður viðbúnaðarsviðs . Frá 2015 og 2018 starfaði Sylvía hjá Landsvirkjun sem Forstöðumaður tekjustýringar og seinna sem Forstöðumaður jarðvarmadeildar . Sylvía var einnig stundakennari við Háskóla Íslands í kvikum kerfislíkönum , rekstrarfræði og verkefnastjórnun ( MPM ) . Sylvía gegnir nú stöðu sem Forstöðumaður á rekstrarsviði hjá Icelandair ásamt því að vera í stjórn Ölgerðarinnar og WCD ( Women Corporate Directors á Íslandi ) . Sylvía á ekki hluti í Símanum . Óskar Hauksson , fjármálastjóri „ Niðurstaða ársins 2018 var góð . Tekjuvöxtur náðist þrátt fyrir samdrátt í heildsölu - og reikitekjum . Hagnaður án áhrifa af gjaldfærslu viðskiptavildar Mílu óx á milli ára og EBITDA vöxtur nam tæpum 2% . EBITDA framlegð var 30,7% og hefur ekki verið hærri frá árinu 2006 . Kostnaðaraðhald er áfram mikið innan félagsins sem nýtur m.a. góðs af fækkun stöðugilda á undanförnum árum . Þrátt fyrir að rekstrarumhverfi félagsins sé að þyngjast og óvissa í gangi á vinnumarkaði teljum við horfur góðar og félagið vel í stakk búið til að skila góðri rekstrarniðurstöðu á næstu misserum . ” Tekjur samstæðunnar voru 28.540 m.kr. á árinu 2018 . Leiðrétt fyrir aflagði starfsemi vaxa tekjur um 1,3% á milli ára . EBITDA var 8.752 m.kr. eða 30,7% og hækkaði um 145 m.kr. milli ára . Eigið fé samstæðunnar var 35.202 m.kr. og eiginfjárhlutfallið 59,8% . Handbært fé frá rekstri var 7.761 m.kr. á árinu 2018 og hækkaði um 338 m.kr. milli ára Ragna Margrét Norðdahl , Mannauðsstjóri Betri vinnustaður Á síðasta ári var Síminn fyrst fjarskiptafélaga á Íslandi til að hljóta jafnlaunavottun en jafnframt höfum við hafið vinnu við Jafnréttisvísi Capacent þar sem kafað er mun dýpra í jafnréttismál fyrirtækisins t.d. með því að horfa til menningar , samskipta , vinnuumhverfis , skipurits og fyrirmynda . Nær allir starfsmenn hafa tekið þátt í vinnustofum tengt þessari vinnu og í framhaldinu verða sett niður mælanleg markmið sem hjálpa okkur að skapa enn betri vinnustað . Við mælum reglulega starfsanda í vinnustaðargreiningum sem sýna að við erum á réttri leið , þó alltaf megi gera betur . Endurmenntun starfsmanna var einnig fyrirferðamikil á síðasta ári en við stofnuðum Símaskólann sem ekki aðeins setur starfsþjálfun nýrra starfsmanna í fastari skorður heldur tryggir betri fræðslu og yfirsýn vegna endurmenntunar og fræðslu til alls okkar starfsfólks . Innan Símans er starfandi starfskjaranefnd , nefndin er undirnefnd stjórnar félagsins og er skipuð af henni í samræmi við starfsreglur stjórnar félagsins . Hlutverki nefndarinnar er ætlað að ná til þeirra verkefna sem kveðið er á um í Leiðbeiningum um stjórnarhætti fyrirtækja , 5. útgáfa 2015 . Nefndin samþykkti starfskjarafyrirkomulag til handa framkvæmdastjórum Símans fyrir starfsárið 2018 . Breytingin fól í sér að föstu laun yrðu ekki hækkuð en í staðinn var bætt við breytilegum þætti , eftir rekstrarniðurstöðu félagsins , sem að hámarki gæti numið aukagreiðslu í formi tveggja mánaðargreiðslna . Í raun leiddi þetta fyrirkomulag til aukagreiðslu til umrædds hóps sem nam að meðaltali einum auka mánuði árið 2018 . Starfskjaranefnd Símans skipa Bertrand B. Kan , formaður , Ksenia Nekrasova og Sylvía Kristín Ólafsdóttir . Starfskjaranefnd hélt 8 fundi árið 2018 . Megináherslur í samfélagsábyrgð Símans eru fjórar : Mannauður , örugg og fagleg vinnubrögð , umhverfisvernd og samfélagsþátttaka . Síminn leitar allra leiða til að tryggja að starfsfólk Símans sé stolt af því að vinna hjá Símanum . Við viljum að starfsfólk leiti allra leiða til að þjónusta viðskiptavini okkar vel , bæti hag samstæðunnar og þar með sinn eigin . Síminn leggur áherslu á jöfn tækifæri , þjálfun og endurmenntun og virk starfsþróun er hjá Símanum . Síminn hefur hlotið jafnlaunavottun ásamt því að vinna með jafnréttisvísi Capacent er hafin . Síminn leitar allra leiðra til að tryggja örugga og faglega þjónustu með skýrum og verklagi , stöðugum umbótum á innri kerfum og þjónustuferlum og lausnum sem auka öryggi og þekkingu viðskiptavina . Síminn er ISO vottaður . Síminn er ISO vottaður . ISO staðall um upplýsingaöryggi nær nú yfir alla starfsemi Símans . Stjórnarhættir Síminn leggur áherslu á góða stjórnarhætti og taka þeir mið af reglum Viðskiptaráðs Íslands , Nasdaq OMC Iceland hf. og Samtökum atvinnulífsins , 5. útgáfa 2015 . Öryggisráð Öryggisráð Símans ber ábyrgð á að starfrækja stjórnunarkerfi um upplýsingaöryggi Símans . Umhverfisvernd Síminn leitar allra leiða til að minnka sorpmyndun og sendir allt sem til fellur til endurvinnslu og hvetur til umhverfisvænna samgangna . Síminn flokkar pappa og matarúrganga frá öðru sorpi . Allur búnaður og rafhlöður fara í endurvinnslu ásamt öllu gleri Samfélagsþátttaka Síminn tekur virkan þátt í samfélaginu með fjarskiptastyrkjum . Áhersla er lögð á innlend líknar - og góðgerðarfélög . Þannig nýtist kjarnastarfsemin til góðra verka sem kemur þessum félögum vel . Síminn er einnig í samstarfi við ýmsa list - og íþróttaviðburði og starfsmenn sem vilja sinna slíkum verkum . Síminn flokkar pappa og eldhúsúrgang frá öðru sorpi . Málmar , gamall tölvubúnaður og rafhlöður fara í endurvinnslu ásamt flöskum og gleri . Kaffi á Kaffihúsi Símans er selt dýrar til starfsmanna sem kjósa pappamál . Margnota drykkjarmál eru seld á vægu verði og hvatt til notkunar þeirra . Græn framtíð Verslanir Símans safna gömlum notuðum símtækjum í samstarfi við endurvinnslufélagið Græna framtíð sem annast flutning á tækjunum til vottaðra endurnýtingarfyrirtækja erlendis . Síminn Traustur bakhjarl íslenskra heimila og atvinnulífs . Síminn Fjarskipti síðan 1906 Góð þjónusta , sanngjörn verð og traustur og öruggur rekstur farsíma , fastlínu , internets og sjónvarps um land allt er ástæða þess að stór hluti landsmanna velur Símann . Sjónvarp Símans Premium , efnisveitan okkar hefur aldrei verið sterkari með frábæru úrvali af erlendu og innlendu sjónvarpsefni , kvikmyndum og talsettu barnaefni sem hefur slegið í gegn . Disney samsteypan valdi Símann sem heimili sitt á Íslandi sem gefur Sjónvarpi Símans Premium aðgang að risavöxnu safni Disney þar sem má finna allt frá Mary Poppins til stjörnukerfis langt langt í burtu . Viðtal við forstjóra Getum ekki kvartað yfir árangrinum Orri Hauksson , forstjóri Símans , er ánægður með árið 2018 og líst að mörgu leyti vel á 2019 . „ Það var myndarlegur vöxtur í smásölutekjum í fyrra vegna fjölgunar viðskiptavina Símans , ekki síst á síðari hluta ársins . Við hefjum árið 2019 því með sterka stöðu í ýmsum lykilvörum , svo sem í sjónvarpi og farsímaleiðinni Þrennu . Eins og fyrirséð var drógust hins vegar hratt saman tekjur af reiki og heildsölu “ , segir Orri . Hann segir að vel hafi gengið að halda aftur af kostnaðarhækkunum árið 2018 , þrátt fyrir að almennt verðlag hafi hækkað nokkuð og að krónan hafi lækkað á síðari hluta ársins . Hann bendir á að EBITDA hagnaður samstæðunnar vaxi á milli ára , bæði í krónum talið og sem hlutfall heildartekna . „ Míla átti besta rekstrarár sitt árið 2018 og leggur ljósleiðara í gríð og erg “ , segir Orri og tekur fram sú fjárfesting sé mikil um þessar mundir , en sé innt af hendi með afar hagkvæmum hætti og muni vara til áratuga . Niðurskrift viðskiptavildar Mílu undir lok ársins setur mark sitt á ársreikning samstæðunnar , að sögn Orra , en tekur fram að sú breyting hafi ekki áhrif á fjárflæði , fjárfestingar , arð eða skatta . Hann segir einnig að dótturfélagið Sensa hafi átt vel viðunandi rekstrarár , sérstaklega hafi síðari hluti ársins hjá Sensa verið sterkur . Miklar breytingar voru gerðar á rekstrarinnviðum Sensa árið 2018 , meðal annars með niðurlagningu ýmissa kerfisrýma samstæðunnar og flutning inn í fyrsta flokks aðstöðu Verne Global á Suðurnesjum . Ýmsir áhættuþættir eru í rekstri samstæðunnar árið 2019 , að sögn Orra . Þannig segir hann sérstaklega hart barist á íslenskum markaði fyrir fjarskipti og upplýsingatækni . „ Verð á farsímamarkaði á Íslandi eru nú ein hin lægstu í vestrænum heimi “ , segir Orri . „ Þá munu deilur á vinnumarkaði mögulega setja mark sitt á fyrstu tvo fjórðunga ársins í ár . Símasamstæðan er ágætlega búin undir átök og uppákomur í samningagerð aðila vinnumarkaðarins “ , segir Orri og bætir við að markmið Símans fyrir árið sé að launakostnaður haldist svipaður á milli ára . „ Sýningarrétturinn á Enska boltanum gefur Símanum frábær tækifæri til nýrrar og arðvænlegrar tekjusköpunar . Bein og óbein áhrif af þessum vinsæla íþróttarétti á rekstur Símans byrja að koma fram á þessu ári , en munu hafa enn meiri áhrif frá næsta ári “ , að sögn Orra og segist spenntur að kynna fyrirkomulag þessarar nýju þjónustu hjá Símanum í Hörpu 11. apríl 2019 . Stöðugt er unnið að þróun á Heimilispakkanum þannig að hann uppfylli þarfir sem flestra heimila hverju sinni . Yfir 40.000 viðskiptavinir eru nú með Sjónvarp Símans Premium . Áhorfsmet voru slegin margoft á árinu , það má þakka frábæru úrvali af efni fyrir alla aldurshópa . Síminn í góðum félagsskap Árið sem leið var einstaklega farsælt fyrir smásölu Símans fyrir margra hluta sakir . Sala farsíma gekk vel og Þrennan endaði árið með nær 20.000 viðskiptavini sem langflestir eru í yngri aldursflokkum . Vinsældir Þrennu stuðluðu að töluverðum númeraflutningum frá keppinautum og í fyrsta sinn síðan samkeppni hófst á markaði voru númeraflutningar Símanum í hag . Rekstur sjónvarps gekk líka afar vel og Síminn er byrjaður að uppskera ríkulega fyrir þær breytingar sem gerðar voru á viðskiptamódeli sjónvarps árið 2015 . Í dag er streymisveitan Sjónvarp Símans Premium orðin langstærsta innlenda streymisveita landsins með 40.000 viðskiptavini í árslok en á sama tíma sjáum við áhorf á línulegt sjónvarp halda áfram að falla . Míla er heildsölufyrirtæki á fjarskiptamarkaði sem á og rekur fjarskiptainnviði á landsvísu . Grunnnet fjarskipta á Íslandi Öll helstu fjarskiptafélög landsins eru í viðskiptum við félagið . Þá býður Míla viðskiptavinum sínum vettvangsþjónustu við innanhússlagnir og uppsetningu búnaðar . Fjarskipti eru ein af grunnstoðum samfélagsins og mikilvægt fyrir öryggi fjarskipta að til staðar sé eitt heildstætt kerfi fjarskiptainnviða sem þjónar öllu landinu . Það kerfi er Míla . Míla leggur ríka áherslu á áreiðanleika og öryggi og er í stöðugri framþróun enda lífæð fjarskipta hér á landi . Mikil fjölgun ljósleiðaratenginga Jón Ríkharð Kristjánsson „ Árið 2018 var mjög gott hjá Mílu og margir mikilvægir áfangar náðust . Eins og undanfarin 2 ár var uppbygging á tengingum heimila við ljósleiðara fyrirferðarmikil í starfsemi Mílu . Í árslok áttu um 70 þúsund heimili möguleika á ljósleiðaratengingu gegnum kerfi Mílu . Í nóvember voru 20 þúsund heimili kominn með ljósleiðaratengingu hjá Mílu og fjölgar tengdum heimilum nú um 1 þúsund á mánuði . Aukin áhersla á tengingar viðskiptavina hefur því skilað góðum árangri . Uppbyggingin hefur verið mikil á höfuðborgarsvæðinu en árið 2018 var einnig byrjað að ljósleiðaravæða stór svæði í Reykjanesbæ og á Selfossi . ” Míla hefur einnig verið virkur þátttakandi í verkefnum við lagningu ljósleiðara í dreifbýli í samvinnu við sveitarfélög , m.a. í gegnum verkefnið Ísland ljóstengt og þar eiga nú fjölmörg heimili kost á ljósleiðaratengingu í gegnum kerfi Mílu . Míla hefur jafnframt byggt upp Ljósnet á öllum þéttbýlisstöðum landsins og þjónar kerfið um 55 þúsund heimilum á landinu . Samhliða þessu hefur Míla lagt aukna áherslu á rekstraröryggi fjarskiptainnviða . Fjarskipti eru mikilvægur hluti af daglegu lífi flestra í nútíma samfélagi . Míla hefur átt í samstarfi , bæði við opinbera aðila og einkaaðila með það að markmiði að auka öryggi fjarskipta . Ljósleiðarar hafa verið lagðir á erfiða fjarskiptastaði og rofþol rafmagns hefur stöðugt verið aukið til að hámarka uppitíma fjarskiptaþjónustu . Árið 2018 var mjög gott rekstrarár hjá Mílu . Skilvirkt kostnaðaraðhald , áhersla á hagkvæmni og sterkir tekjustofnar skiluðu góðri rekstrarafkomu samanborið við undanfarin ár . Velta félagsins var 6,4 milljarðar og EBITDA ársins var 3.4 milljarðar eða 53,4% . Míla hefur lagt mikla áherslu á hagkvæma uppbyggingu fjarskiptainnviða . Míla á mikla innviði , sérstaklega í jörðu sem hagkvæmt og skynsamlegt er að nýta við uppbyggingu fjarskipta til framtíðar . Í upphafi árs 2018 varð mikið baráttumál Mílu að veruleika en það er samstarf við Gagnaveitu Reykjavíkur í jarðvinnu . Markmiðið með samstarfinu er að lágmarka kostnað við nýlagningu og einnig takmarka jarðrask og óþægindi fyrir íbúa . Stefnt er að því að samstarfið haldi áfram á nýju ári . Míla hefur jafnframt lagt áherslu og hvatt til að innviðir í eigu annarra , þar með talið strengir , séu opnir og aðgengilegir eins og innviðir Mílu . Slíkt lágmarkar sóun og stuðlar að hagkvæmri uppbyggingu fjarskiptainnviða . Sérfræðiþekking og fyrsta flokks þjónusta í upplýsingatækni . Sensa hefur sjaldan eða aldrei verið jafn vel í stakk búið að takast á við þær tæknibreytingar sem framundan eru hjá fyrirtækjum í landinu . Hýsingarumhverfi fyrirtækisins er fyrsta flokks en miklar endurbætur og uppfærslur hafa verið gerðar á umhverfinu samhliða því að hýsingaumhverfi samstæðunnar var flutt í gagnaver Verne Global á Suðurnesjum . Starfsfólk Sensa er vel uppfært um nýjustu strauma og stefnur í upplýsingatæknigeiranum og veitir fyrsta flokks þjónustu til sinna viðskiptavina . Fjölbreyttara þjónustuframboð og lækkun kostnaðar við rekstur innviða er nú þegar sýnilegur í rekstri Sensa sem sér mörg tækifæri til sóknar . Framtíðin er núna , í skýinu Valgerður Hrund Skúladóttir Sensa veitir fyrirtækjum og stofnunum á Íslandi þjónustu , ráðgjöf og lausnir í flóknum heimi upplýsingatækninnar . Tæknibyltingin hefur sjaldan eða aldrei verið jafn áþreifanleg og jafn mikið í umræðunni , þar er Sensa á heimavelli með sínum frábæru sérfræðingum og birgjum . Hýsingarumhverfi okkar er fyrsta flokks , var stórlega endurbætt og uppfært í takti við nýjustu strauma og stefnur á síðasta ári ásamt því að vera fært í gagnaver Verne Global á Suðurnesjum . Með uppfærðu hýsingarumhverfi getum við þjónustað viðskiptavini okkar enn betur , aukið vöruframboð og við sjáum fjölmörg ný tækifæri sem við þurfum að hafa augun opin fyrir í síbreytilegu umhverfi okkar . Aukin samþætting Sensa við vöruframboð Símans þar sem Síminn kemur með sínar fjarskiptalausnir og Sensa með sínar lausnir í upplýsingatækni mun hjálpa Símanum á fyrirtækjamarkaði og einfalda líf viðskiptavina þar sem nær öll þjónusta við fjarskipti og upplýsingatækni er á einum stað , enda eru fjarskiptin alltaf að færast nær og nær inn í upplýsingatæknikerfin . Sensa væri ekkert án starfsfólksins . Mannauður Sensa er okkar besta auðlind og eru margir af helstu sérfræðingum landsins innan okkar raða . Símenntun starfsfólks er okkur hugleikin og eitt af okkar helstu verkefnum er að byggja upp frekari þekkingu og efla starfsfólk til góðra verka sem nýtist bæði þeim og okkur í samstarfi við menntastofnanir landsins . Við erum stolt af verkefnum okkar á síðasta ári , tekjur félagsins voru stöðugar og mörg verkefni sem munu skila góðum tekjum eru í burðarliðnum . Fjárfestingar voru meiri en oft áður vegna uppfærslu á tækni og hýsingarbúnaði samhliða flutningum í gagnaver Verne Global en þær lækka kostnað við rekstur innviða og auka þjónustuframboð Sensa sem gera okkur kleift að takast enn betur á við verkefni morgundagsins með okkar viðskiptavinum . Ársreikningurinn hefur að geyma samstæðureikning Símans hf. og dótturfélaga .